open-index/open-wikipedia-markdown huggingface dataset:
Tusenfryder

***Tusenfryder*** (originaltittel: *Sedmikrásky*) er en tsjekkoslovakisk eksperimentell dramakomedie fra 1966 regissert av Věra Chytilová. 

Dette var Chytilovás andre film og er den av hennes filmer som er mest kjent og omdiskutert. Den ble filmet to år før Prahavåren brøt ut og representerer den tsjekkoslovakiske nye bølgens mest radikale og eksentriske gren. 

Den ble totalforbudt på kino i Tsjekkoslovakia.

## Referanser


## Eksterne lenker
*
Symfoni nr. 1 (Beethoven)

**''Symfoni nr. 1** i C-dur op. 21'' er den første symfonien til Ludwig van Beethoven. Den ble til over en lang periode, men uroppført i 1800. 

Kort etter at Beethoven kom til Wien i 1792, ble han utpekt som etterfølgeren til Wolfgang Amadeus Mozart (som døde året før) og Joseph Haydn, som fortsatt komponerte. Beethoven sammenliknet seg ofte med disse to, men sjelden andre. Første symfoni er preget av at han er inspirert av begge, men man ser særpreg, som hans bår skifter og voldsomme energi i tredje sats. Også hans humorisiske lek med akkorder i første sats var også del av Beethovens lekne musikk.

Robert Schumann anså symfonien som en påminner om hvor Beethoven startet. Den var omtrent 25 minutter lang, og dermed omtrent like lang som en typisk klassisistisk symfoni.
## Inndeling
Den første symfonien består av fire satser:

#Adagio molto 3/4 – Allegro con brio, 4/4, 2/2  C-dur
#Andante cantabile con moto, 3/8 - F-dur
#Menuett Allegro molto e vivace 3/4 (C-dur)
#Allegro molto e vivace, {2/4 (C-dur)

Førstesatsen er skrevet med lek med harmonier, men er ellers lik andre sonateformer. Andresatsen går her i subdominant, og ikke i dominant, som er mer vanlig. I tillegg er den noe hurtigere enn andre andresatser, ofte i Largo. Menuetten er stort sett bare i formalia lik Haydns symfonimenuetter. Fjerdesatsen minner om  Haydns symfoni nummer 88.
## Referanser
Ivan Jefremov

:*Se også [[Ivan Jefremov (vektløfter)]]*

**Ivan Antonovitsj Jefremov** (russisk: Ива́н Анто́нович Ефре́мов; født , død 5. oktober 1972) var en sovjetisk paleontolog og forfatter. 

## Referanser


## Eksterne lenker
* 
*
Stormbull

**Stormbull** (etablert 1898) er et norsk selskap som frem til 1980-tallet drev innen jern, stål og byggevarer, og som siden har drevet innen investering.

Det startet da Ole Olsen Bull (1870–1928) startet **O. O. Bull & Co.** i 1898, fra 1902 i kompaniskap med Ole Johannes Storm (1858–1934) som var tilbake etter mange år i Argentina.  Bull hadde forøvrig importert de første busser (dampdrevne) like før århundreskiftet. Som **Storm, Bull & Co.** solgte de mye papir og stein til England, importerte stål fra Tyskland, en del  jern, samt noe trelast. Fra 1914 var innenlandsdelen skilt ut i **Stormbull A/S**, ledet av Bull, mens Storm overtok utenlandsdelen.

Like før Bull's død i 1928 rakk han å etablere Stormbull-indeksen sammen med sosialøkonomen (og den senere Nobelpris-vinner) Ragnar Frisch. Det var en byggevare-indeks som har holdt det gående i mange tiår.  Ellers ga de ut «Stålboka» med materiallære og produktoversikt i 1940 og i 1955. I 1928 overtok Bernt Julius Fossum (1898–1971) eierskap og ledelse; han hadde vært disponent her siden 1917.

I 1978 slo de seg sammen med Gustaf Aspelin AS til **Aspelin-Stormbull AS**.  Sønnene til Bernt J. Fossum solgte det meste til Aspelin Ramm på 1980-tallet, og Per Wedel Fossum (født 1935) drev **Stormbull AS** videre, men da innen investering i industri, eiendom og finans. Hans bror Bernt Julius Fossum (født 1930) etablerte firmaet Foinco AS.

Redningsskøyta RS «Stormbull» ble gitt til Redningsselskapet av Per W. Fossum og først stasjonert på Oscarsborg.

NB NS NM 05289 - no-nb digifoto 20160202 00093 NB NS NM 05289.jpg|Fra Pipervika i Kristiania, lasting av byggestein. Mannen på lasteplanet holder et skilt med påskriften «Stormbull» 
Storgaten,_Oslo_-_no-nb_digifoto_20160503_00208_NB_MIT_FNR_06829.jpg | Stormbullgården i Storgata 10, oppført 1934

## Referanser
Amazing (Kurt Nilsen-album)

***Amazing*** er et musikkalbum med Kurt Nilsen. Albumet ble utgitt den 10. februar 2017.
## Sporliste
# «I'm Hit» (Tron Jensen/Kurt Nilsen/Eirik Grønner)
# «Going All In» (Kurt Nilsen/Eirik Grønner)
# «Amazing» (Kurt Nilsen/Eirik Grønner)
# «Remember Me» (Kurt Nilsen)
# «The Power» (Kurt Nilsen/Eirik Grønner)
# «Fly Away» (Kurt Nilsen/Eirik Grønner)
# «Horizon» (Kurt Nilsen/Eirik Grønner)
# «Careful With My Heart» (Kurt Nilsen/Eirik Grønner)
# «What's On the Other Side» (Kurt Nilsen/Eirik Grønner)
# «Take Me Home» (Kurt Nilsen/Eirik Grønner)
# «If I Go Blind» (Kurt Nilsen/Eirik Grønner)
# «Never Stopped Dreaming» (Kurt Nilsen/Endre Nordvik)

## Medvirkende
### Musikere
* Kurt Nilsen - sang, gitarer, piano, strings & pad-synther, stortromme, synthbass, obo, perkusjon, div. synth & pads, kor, låtskriver, co-produsent
* Tommy Kristiansen - gitarer, kor
* Bendik Brænne - Rhodes-piano, gitarer, saksofoner, fløyte, Hammond-orgel, kor, blåsearrangement 
* Endre Nordvik - gitarer, kor, låtskriver 
* Øyvind Storli Hoel - bass, kor
* Lars Andreas Aspesæter -  Hammond-orgel, flygel, Juno-synther, pads, kor, strykarrangement 
* Bjørn Sæther - trommer, perkusjon, tamburin, shaker, lår-perkusjon/claps, kor
* Eirik Grønner - perkusjon/fx/Arpeggio-synther/Hi-hat på *Going All In*, *Amazing* *The Power*, *Horizon* og *If I Go Blind*, produsent, tekniker, miksing, låtskriver
* Petter Marius Gundersen - trompet på *I'm Hit* og *Careful With My Heart*
* Tom Harriman - Los Angeles-stryk på *Remember Me* og *Take Me Home*
* Vemund Stavnes - bass-vers på *The Power*
* Tore Haukaas - fot-sene-trigget glass-perk på *The Power*
* Oda - kor på *Horizon*

### Øvrige
* Per Øyvind Paulsen - tekniker
* Sissel Baardsen - miksing
* Patrick Achtelik - miksing 
* Björn Engelmann - mastering
## Eksterne lenker
* Amazing
JLG

***JLG***  (fransk: *JLG/JLG - autoportrait de décembre*) er en fransk dokumentarfilm fra 1995 skrevet og regissert av Jean-Luc Godard med ham selv i hovedrollen.

*JLG* er ikke en dokumentar i tradisjonell forstand, men en essay-film hvor Godard selv snakker om film samt bruker bilder og lyd fra andre filmer.

## Referanser


## Eksterne lenker
*
Grønnvasshøi

**Grønnvasshøi** er et fjell i Tafjordfjellene i Fjord kommune i Møre og Romsdal og Skjåk kommune i Innlandet. Det har to topper, hvorav den vestre er høyest med  meter over havet, mens den østre toppen er på .

Grønnvasshøi ligger mellom  Fremste Vikvatnet i vest og Grønvatnet i øst.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Ten New Songs

***Ten New Songs*** er Leonard Cohens tiende studioalbum og hans første på nesten ti år. Platen ble skrevet og produsert sammen med Sharon Robinson. Platen ble spilt inn i Cohens hjemmestudio i Los Angeles. Omslaget viser Cohen sammen med Robinson, et foto som Cohen tok med datamaskinens innebygde kamera. Cohen hadde sverget på å slutte å skrive musikk. Tidligere var det nesten utenkelig for Cohen å skrive sammen med andre, og ifølge *Globe and Mails* anmelder er Robinson den beste låtskriveren av de to.

Etter det forrige albumet hadde Cohen trukket seg tilbake og blant annet tilbragt flere år i et zen-buddhistisk kloster i California. Fra zen-klosteret hadde Cohen med seg 250 mer eller mindre ferdige sang/dikt. Melodiene var påvirket av eldre musikk som både Cohen og Robinson likte, blant annet av Sam Cooke og Otis Redding. «By the Rivers Dark» er basert på Salme 137 i Det gamle testamentet, mens «Alexandra Leaving» er inspirert av Konstantinos P. Kavafis' dikt. En del av sangene hadde Cohen arbeidet med siden tidlig 1990-tall. 

«In My Secret Life» begynte Cohen å skrive i 1988 og fullførte i 2001. Den har blitt innspilt av blant andre Katie Melua (*[[Pictures]]*, 2009) og Eric Burdon (2004). I 1990-årene var Cohen sammen med Rebecca De Mornay. «A Thousand Kisses Deep» ble påbegynt hjemme hos De Mornay ved hjelp av hennes synthesizer, og utgitt 10 år senere på *Ten New Songs*.

## Mottakelse
Albumet fikk i hovedsak god kritikk og solgte bra i Europa (topplassering i Norge og Polen). I USA solgte den lite, mens i Canada solgte den til platina og resulterte i fire Juno-priser (beste album, artist, låtskriver og video). Albumet nådde 143 på Billboard 200, nr 4 i Canada (der den solgte til platina), det nådde toppen av platelistene i Polen (der den også solgte til platina) og nr 1 i Norge. *Aftenposten* plasserte den som nr 37 på sin liste over de 50 beste utgivelsen 2001. Platen ble i Norge solgt i over 45.000 eksemplarer på noen måneder høsten 2001. I perioder var den på toppen av bestselgerlistene i Norge. Innspillingen var ikke preget av strykere og svulmende arrangementer som på 1980-1990-tallet. Lydbildet var mer neddempet og mer sofistikert med melodier nærmere de tidligste utgivelsene, ifølge BTs anmelder. Nordlys' anmelder beskrev platen som et «mesterverk», også *VGs* anmelder ga den terningkast 6, mens *Dagbladet* og *Aftenposten* var mer forbeholdne ga 5 poeng.

## Spor

Alle sanger skrevet av Leonard Cohen og Sharon Robinson.
#«In My Secret Life» – 4:55
#«A Thousand Kisses Deep» – 6:29
#«That Don't Make It Junk» – 4:28
#«Here It Is» – 4:18
#«Love Itself» – 5:26
#«By the Rivers Dark» – 5:20
#«Alexandra Leaving» (basert på et dikt av Konstantinos P. Kavafis) – 5:25
#«You Have Loved Enough» – 5:41
#«Boogie Street» – 6:04
#«The Land of Plenty» – 4:35

## Litteratur
* 
*

## Referanser


## Eksterne lenker
*
Hesten (Rauma)

**Hesten** er en fjellrygg i Fjord og Rauma kommune i Møre og Romsdal. Den ligger mellom Berdalen i nordøst og Gjølbotnen i sørvest, og strekker seg rundt tre kilometer sørøstover mot Berilldalen. Hovedtoppen ligger i nord og har en høyde på  meter over havet. På fjellryggen mot sørøst ligger imidlertid flere andre toppunkter, hvorav to er høyere enn hovedtoppen. Høyest av disse er Hesten S5, som ligger lengst i sørøst, med  moh. Den sørøstre delen av Hesten er en del av grensen mellom Rauma og Norddal kommune.

## Se også
* Liste over Norges høyeste fjell

## Fotnoter



## Referanser
Sharon Robinson

**Sharon Robinson** (født 1953 i San Francisco, USA) er en amerikansk låtskriver, plateprodusent og sanger. Hun er kjent for sitt langvarige samarbeid med Leonard Cohen. Hun hadde bakgrunn fra blues og R&B da hun innledet samarbeid med Cohen. 

Robinson opptrådte første gange sammen med Cohen på turneen for *[[Recent Songs]]* fra høsten 1979 (Jennifer Warnes medvirket også). Albumet *[[Ten New Songs]]* (2001) ble skrevet og produsert av Cohen og Robinson i samarbeid. Omslaget viser Cohen sammen med Robinson, et foto som Cohen tok med datamaskinens innebygde kamera. Tidligere var det nesten utenkelig for Cohen å skrive sammen med andre, og ifølge *Globe and Mails* anmelder er Robinson den beste låtskriveren av de to. Robinson medvirket også på Cohens *[[Dear Heather]]*. Robinson var med i koret på Cohens siste store turneen fra 2008. 

Hun har også skrevet sanger for andre artister blant annet The Pointer Sisters, Aaron Neville, Brenda Russell, Diana Ross, Don Henley, Michael Bolton, Randy Crawford, Patti LaBelle og Roberta Flack. Robinson medvirket på *Famous Blue Raincoat* (1987), Jennifer Warnes' innspillinger av Cohens sanger. Platen ble en suksess og solgte 750.000 kopier i USA.

## Diskografi
* *Ten New Songs* (2001; med Leonard Cohen)
* *Everybody Knows* (2008)
* *Caffeine* (2015)
* *EP 1 (sanger av Waits, Redding, Hornsby, Clapton)* (2015)

## Referanser


## Litteratur
*

## Eksterne lenker
* 
* 
* 
*
Huset (TV-program 2017)

***Huset*** er en norsk realityserie som gikk på TV 2 i 2017. Konseptet gikk ut på at fire par flyttet inn i hvert sitt nye hus på Mogreina i Akershus. Husene var halvferdige og det var parenes oppgave bygge resten. De fikk utforme rommene etter eget ønske. Det var seerne som til slutt skulle bestemme hvilket par som skulle vinne huset de arbeidet med. Programmet ble ledet av Klaus Sonstad.

## Referanser


## Eksterne lenker
*
Ennu ikke landa

***Ennu ikke landa*** er et musikkalbum med Halvdan Sivertsen. Albumet ble utgitt den 24. februar 2017.
## Sporliste
# «Baklengs ombord»
# «Pappa'n tell Jesus»
# «Idol»
# «Du når ikke frem»
# «Helga»
# «Anna Karoline (den siste jekta)»
# «Gamle kanona (verden sett fra Nyholms skandse)»
# «Ung»
# «Når saken snues på hodet»
# «Har du sett lyset?»
# «God natt-visa»
## Medvirkende
### Musikere
* Halvdan Sivertsen - sang, gitar, låtskriver
* Terje Nohr - div. gitarer, dobro, mandolin, kor
* Rune Mathisen - div. trommer, perkusjon, kor
* Trond-Viggo Solås - kontrabass, kor, hovedkoransvarlig
* Børge Fjordheim - div. perkusjon, tramp, orgel, klokkespill, kor, produsent, miksing
* Tore Johansen - trompet
* Ragnhild Furebotten - fele

### Øvrige
* Aksel Bakke - tekniker
* Are Simonsen - tekniker
* Marit Ellisiv Bakken - sangpedagog 
* George Tanderø - miksing, mastering 
* Raymond Engmark - coverfoto/idé 
* Brynjar Erdahl - fotograf
* Cathrine Terese Persson - fotograf
* Martin Kvamme - grafisk design
Clayton K. Yeutter

**Clayton Keith «Clay» Yeutter** (født 10. desember 1930 i Eustis i Nebraska i USA, død 4. mars 2017 i Potomac i Maryland) var en amerikansk republikansk politiker.

Han tjenestegjorde som USAs handelsrepresentant 1985–1989 under president Ronald Reagan. Deretter var han jordbruksminister i George H.W. Bushs kabinett 1989–1991 og ordførende for republikanernes føderale partistyre Republican National Committee 1991–1992.

## Referanser
Josh Rouse

**Josh Rouse** (født 9. mars 1972 i Oshkosh i Nebraska i USA) er en amerikansk singer/songwriter-artist.

I sin barndom og ungdom flyttet Rouse til California, Utah, Wyoming, Sør-Dakota, Georgia og Arizona. I oppveksten hørte han mye på britiske postpunk-band som The Cure og The Smiths, hans onkel lærte ham å spille gitar, og i 18-årsalderen skrev han sin første låt.

På midten av 2000-tallet flyttet Rouse til Spania og sang deretter foruten på engelsk også på spansk.

## Referanser


## Eksterne lenker
* 
* 
* 
*
Samuel Roy McKelvie

**Samuel Roy McKelvie** (født 15. april 1881 i Clay County i Nebraska i USA, død 6. januar 1956 i Mesa i Arizona) var en amerikansk republikansk politiker. Han var Nebraskas viseguvernør 1913–1915 og guvernør 1919–1923.

McKelvie var redaktør for *Nebraska Farmer* som han senere ble eier av. I Lincolns bystyre satt han 1908–1909.

McKelvie tiltrådte i 1913 som Nebraskas viseguvernør og ble etterfulgt i 1915 av James Pearson. I 1919 etterfulgte han såan Keith Neville som Nebraskas guvernør og ble avløst i 1923 av Charles W. Bryan.

McKelvie døde i 1956 og ble gravlagt på Wyuka Cemetery i Lincoln.

## Referanser


## Eksterne lenker
*
Sauternes (vin)

**Sauternes** er hvite og meget søte svakviner fra kommunen Sauternes og fire nabokommuner i departementet Gironde i Bordeaux-distriktet i Frankrike. Sødmen og den særpregede, tiltalende smak skyldes seninnhøstning av druer angrepet av snyltesoppen Botrytis cinerea, omtalt som pourriture noble eller edelråte.
Louisa May Alcott

**Louisa May Alcott** (født 29. november 1832, død 6. mars 1888) var en amerikansk forfatter. Hennes mest kjente bok er *Little Women* (1868). Den er oversatt til norsk med tittelen *Småfrøkner*. Boka er basert på hennes egen barndom i Concord, Massachusetts.

## Liv
Hun vokste opp som den andre av fire søstre Anna Bronson Alcott var eldre mens Elizabeth Sewall Alcott og Abigail May Alcott var yngre. Faren Amos Bronson Alcott var pedagog og mora Abigail Alcott var sosialarbeider. Da Louisa May Alcott var to år, flyttet familien fra Germantown, Pennsylvania til Boston og siden ble de boende i dette området. Familien var omgangsvenner med flere av datidens amerikanske intellektuelle, som Ralph Waldo Emerson, Nathaniel Hawthorne, Henry David Thoreau og Margaret Fuller. 

Hun ble aktiv i kampen mot slaveriet og engasjert i kvinnesaksarbeid og annet reformarbeid. Men faren hadde små inntekter, så barna måtte tidlig ut i arbeid og Louisa May Alcott hadde jobber som sydame, lærer, guvernante, hushjelp og skribent. Hun giftet seg ikke og døde to dager etter sin far etter å ha slitt med sykdom store deler av sitt liv.

## Forfatterskap
I 1855 ga hun ut sin første bok, *Flower Fables*, en samling fortellinger hun opprinnelig hadde laget for Ralph Waldo Emersons datter Ellen. Så gikk det flere år før hun igjen fikk publisert noe, men i 1860 begynte hun som spaltist i Atlantic Monthly. Da den amerikanske borgerkrigen brøt ut, skulle hun arbeide på et sykehus i tre måneder, men hun ble selv syk og jobbet bare seks uker. Erfaringen derfra ble til boka *Hospital Sketches* (1863), etter først å ha vært publisert som tekster i ei avis. Året etter kom romanen *Moods*.

Etter at hun i 1868 ga ut Little Women, skrev hun mest for barn. Little Women er første bok i en trilogi, i 1871 kom *Little Men* og to år før hun døde kom *Jo's Boys*. *Aunt Jo's Scrap-Bag* (1872–1882) er 66 fortellinger i seks bind, siden kom *Lulu's Library* (1886–1889), 32 fortellinger i tre bind, det siste kom ut etter hennes død. Hun skrev også noen bøker under pseudonymet A.M. Barnard.

## Referanser


## Eksterne lenker
* 
* 
* 
*
Adam Cohen

**Adam Cohen** (født 1972) er en kanadisk musiker og sanger og låtskriver som har gitt ut musikk både som soloartist og som medlem av gruppa LOW MILLIONS, og han skriver på både engelsk og fransk.

## Bakgrunn
Adam Cohen ble født 18. september 1972 i Montreal i Canada. Adam Cohen er sønn av Leonard Cohen og Suzanne Elrod. Elrod var bare 19 år gammel da hun møtte Leonard Cohen på den greske øya Hydra.

Adam Cohen vokste til dels opp i Frankrike, dit moren flyttet etter at foreldrene skilte lag (Elrod og barna brukte en gammel gård i Bonnieux i Vaucluse som Leonard hadde kjøpt). Og han tilbragte også deler av barndommen på den greske øya Hydra (der faren Leonard Cohen hadde kjøpt hus en gang i 1960-årene) og i New York og i Montreal og i Los Angeles.

Faren Leonard Cohen tok seg av barnas jødiske opplæring.

Adam Cohen studerte internasjonal politikk ved Syracuse University.

## Virke
Han medvirket som plateprodusent og gitarist på farens siste album *[[You Want it Darker]]*, og fikk god kritikk for arbeidet. 

Leonard Cohen beholdt huset på den greske øya Hydra, hvor Adam Cohen hadde en kort flørt med ei jente som viste seg å være norske Marianne Ihlen sin datter, som faren Leonard Cohen hadde et forhold til på 60-tallet (som det ble TV-serie av - vist på NRK TV høsten 2024). Men det ble ifølge Adam Cohen «bare for absurd». 

Adam Cohens søster, Lorca Cohen, har barn med musikeren Rufus Wainwright.

## Litteratur
* 
*

## Referanser


## Eksterne lenker
* 
* 
* 
*
Extent File System

**Extent File System (EFS)** er et tidligere extent-basert filsystem som ble benyttet av operativsystemet IRIX forut for versjon 5.3. I versjon 5.3 ble det erstattet av FXS.

## Eksterne lenker
* EFS støtte for Linux
* EFS støtte for NetBSD
Alexandra Ingier

**Alexandra Felicité Villeminot Ingier** (født 23. april 1867 i Blaker, død 11. januar 1940 i Oslo) var en norsk lege. Hun var den første kvinne i Norge som tok doktorgrad i medisinfaget.

## Familie
Hun var datter av Christopher Ingier (1829–88) og Eleonore Felicie Bull (1843–1923). Faren var lege i kommunen Blaker og tilhørte Ingier-slekten, og moren var datter av fiolinisten Ole Bull.

## Utdannelse og yrkesliv
Etter examen artium i 1886 ved Aars og Voss' skole i Kristiania tok hun anneneksamen i 1887. Hun ble cand.med. i 1899 med ren laud til eksamen.

Ingier spesialiserte seg først i kvinnesykdommer og praktiserte på Rikshospitalet og Fødselsstiftelsen i Christiania. Hun studerte også bakteriologi på studieturer til Tyskland.

I 1900 tok hun i mot pasienter i sitt legekontor i Kristian Augusts gate i Kristiania. Samme år dro hun til Stockholm for å studere gynekologi. I 1904 studerte hun obstetrikk (fødselsvitenskap) i Dresden og Wien, og i 1970 var hun i København for å studere bakteorologi og anatomi.

Hun tok medisinsk doktorgrad i 1914 etter å ha studert patologi og anatomi i Europa. Doktorgradsavhandlingen hennes het *Beiträge zur Kenntnis der Barlowschen Krankheit*. I avhandlingen påviste hun sammenheng mellom kosthold og skjørbuk hos nyfødte (Barlows sykdom).

Så fulgte arbeide ved Gaustad sykehus og egen praksis. I 1914 ble hun ansatt ved Psykiatrisk institutt på Gaustad asyl, som patologisk-anatomisk assistentlege.

I 1931 ble dr. Ingier sertifisert for arbeid innen rettsmedisin.  Hun publiserte i internasjonale medisinske journaler.

## Testament
Sammen med søstrene Anna og Lucie hadde Alexandra arvet morfarens sommerhus i Valestrand, Bullahuset.

### Ole Bulls fiolin
Etter hennes død fant man at Alexandra Ingier hadde testamentert morfaren Ole Bulls verdifulle fiolin til Oslo filharmoniske orkester.

### «Fru Felicie Ingiers legat»
I sitt testament etablerte Alexandra Ingier også «Fru Felicie Ingiers legat» på 20 000 kroner.
## Publikasjoner
*A study of Barlow's disease experimentally produced in fetal and new-born guinea pigs, i *Journal of experimental medicine*, vol. 21, s. 525–38, Juni 1915
*Scurvi in mother and fetus, i *The Journal of the American Medical Association*, s. 1031–32, September 1915.
## Noter


## Referanser
Østerrike under Vinter-OL 2018

**[[Østerrike]]** deltok under Vinter-OL 2018 i Pyeongchang i Sør-Korea i perioden 9. – 25. februar 2018.

## Referanser




## Eksterne lenker
*
Intoleranse (film)

***Intoleranse*** (originaltittel: *Intolerance: Love's Struggle Through the Ages*) er en amerikansk stumfilm fra 1916, regissert av D.W. Griffith. Den regnes som et av stumfilmens fremste mesterverk, og rollelisten omfatter over 130 personer. Handlingen strekker seg over 2500 år og utspiller seg i Babylon i 539 f.Kr., i Judea omkring år 27, i Frankrike i 1572, og i USA i 1914. Griffith produserte filmen delvis som et svar på kritikken som ble tildelt hans forrige film, *[[En nasjons fødsel]]* (1915).

*Intoleranse* ble innlemmet i National Film Registry i 1989, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 2007 ble den kåret til filmhistoriens 18. beste spillefilm fra USA på listen «AFI's 100 Years...100 Movies».

## Handling
Filmen består av fire forskjellige og parallelle historier, som skildrer menneskehetens vedvarende intoleranse gjennom tidene. Filmen bygger opp moralske og psykologiske forbindelser mellom de ulike historiene. Tidslinjen spenner over cirka 2&nbsp;500 år:
# Den gamle, «babylonske» historien (539 f.Kr.) skildrer konflikten mellom prins Belsassar fra Babylon og Kyros den store av Persia. Babylons fall er et resultat av intoleransen som oppstår i en konflikt mellom tilhengere av to rivaliserende babylon-guder (Bel-Marduk og Ishtar).
# Den bibelske Judea-fortellingen (27 e.Kr.) forteller hvordan intoleranse førte til Jesu korsfestelse. Denne sekvensen er den korteste av de fire.
# Den renessansepregede, «franske» historien (1572) forteller om hvordan religiøs intoleranse førte til Bartolomeusnatten, hvor protestantiske hugenotter ble drept av katolske kongelige.
# Den amerikanske, «moderne» fortellingen (1914) skildrer hvordan kriminalitet, moralsk puritanisme og konflikter mellom hensynsløse kapitalister og streikende arbeidere ødelegger livene til marginale amerikanere.

## Medvirkende (utvalg)
* Mae Marsh 
* Robert Harron
* F.A. Turner
* Sam De Grasse
* Miriam Cooper
* Walter Long
* Spottiswoode Aitken
* Monte Blue
* Elmer Clifton
* Josephine Crowell
* Lillian Langdon
* Tully Marshall
* Seena Owen
* Alfred Paget
* Constance Talmadge
* Margery Wilson
*Douglas Fairbanks
* DeWolf Hopper sr.
* Elmo Lincoln
* Owen Moore
* Madame Sul-Te-Wan
* Natalie Talmadge
* Sir Herbert Beerbohm Tree
* King Vidor
* Erich von Stroheim
* Lillian Gish
* Eve Southern

## Referanser


## Eksterne lenker
*
Norske Gutter

**Norske Gutter** var et band som ble startet i Oslo i 1980 av Stein Fosslie, hvor han var vokalist og tekstforfatter under navnet Stein Støtt. Han var videre aktiv i Gateavisa fra 1974, med til å starte den feministiske mannsbevegelsen og senere den aktivistiske homsegruppen Soperliga'n. Han startet også, og drev, tidsskriftet Supergutt.

## Utgivelser
Norske Gutter ga ut sin første single «The most beautiful» på Zado Records i 1980, med låtene «Hvem Faan Tror Du Du Er?» og «Mamma, Mannen Gav Meg Gonorré». Senere ga de ut singlene «Madam Arthur» med låtene «Madam Arthur» og «Jenny Jenny» på Bjartmar Records i 1981, «Gud Signe» med låtene «Gud Signe» og «Dans» på Onkel Sam i 1983 og «I Am The Eggman» med låtene «I Am The Eggman», «Slumsøster Tøs» og «Cola Friks» på Sonet i 1992. Sistnevnte ble samtidig også gitt ut som CD-single.

## Bandbesetning
Bandbesetningen varierte, men besto gjennom karrieren av Stein Fosslie, Asle Dal (Go-Go Gorilla), Harald Thune, Ivar Eidem (Matchstick Sun), Johnny Yen (Johnny Yen Bang!), Kjartan Kristiansen (DumDum Boys, The Beste, Tweeterfriendly Music, Wannskrækk), Livio Aiello (Raga Rockers), Michael Krohn (Easy Riders, Raga Rockers, Kjøtt, Krohn & Co), Ole Einar Olsen (Babij Jar, Spacelings), Ståle Ramfjord (Johnny Yen Bang!), Olav Klingen (Great Garlic Girls) og Ulf Knudsen (Betong Hysteria, Feel, Kaare og Partiet, Nood, Siste Dagers Hellige, Sister Rain, Spacelings).

## Referanser


## Eksterne lenker
* Discogs.com
* Keine Angst Musik
* Skeivt Arkiv
* MIC
Nuria Espallargas

**Nuria Espallargas** (født 3. april 1979 i Esplugues de Llobregat, Barcelona) er en spansk forsker som er professor ved Institutt for maskinteknikk og produksjon, NTNU. Hennes primære forskningsfelt er overflatekjemi og -teknologi, og tribologi.

Hun har sin utdannelse fra Universitetet i Barcelona, der hun først tok en mastergrad i kjemi, og senere ble ph.d. i metallurgi og materialvitenskap. 

I 2012 ble hun ansatt som professor ved Institutt for produktutvikling og materialer ved NTNU. Fra 1. januar 2017 videreføres dette instituttets virksomhet i det nye Institutt for maskinteknikk og produksjon. 

Espallargas og hennes ph.d.-student Fahmi Mubarok har utviklet «ThermaSiC», et produkt som for første gang gjør det mulig å termisk sprøyte silisiumkarbid som  belegg på maskindeler og konstruksjoner i industrien. Dette gir et svært sterkt belegg, forlenger materialets levetid og forbedrer miljøaspektet. ThermaSiC var utgangspunktet for å etablere firmaet Seram Coatings AS, som Espallargas var med på å grunnlegge i 2014. I tillegg til sin professorstilling ved NTNU, er hun teknisk direktør (CTO) i firmaet. 

Fra 2012 er hun også leder for Gemini-senteret «Tribology Laboratory» (Tribologilaboratoriet). Geminisentrene er et samarbeid mellom NTNU, SINTEF og Universitetet i Oslo om å bygge større fagmiljøer på tvers av organisatoriske grenser innen ulike fagområder. 
__NOTOC__
## Publikasjoner

## Hedersbevisninger
Seram Coatings AS er tildelt flere priser for sine nyvinninger, men Espallargas har også fått personlige priser:

* I 2015 mottok hun Technoports «Ung Innovasjonspris», en nasjonal pris rettet mot kvinnelige entreprenører, særlig innen teknologi og realfag. Fra juryens begrunnelse: «Vi er så heldige å ha en svært sterk vinner for Ung Innovasjonspris 2015. Nuria Espallargas – den yngste professoren på NTNU, er en inspirasjon for andre vitenskapskvinner – og -menn, kolleger, venner og hele innovasjonsmiljøet».

* I 2015 ble hun også nominert til «KOM Award», som gis til den beste formidleren ved Fakultet for teknologi, NTNU.

* Under Technoport 2017 ble hun tildelt prisen for årets kvinnelige teknologigründer: «Female Entrepreneur 2017». Prisen deles ut av Innovasjon Norge og Nærings- og fiskeridepartementet. Formålet med prisen er å få frem gode rollemodeller, og å inspirere andre kvinner. «Female entrepreneur» er også utdelt tidligere, men det var første gang den ble delt ut med spesielt fokus på teknologi.
*I april 2019 ble det klart at Espallargas er én av ni finalister til hovedkategorien i EUs pris for kvinnelige innovatører, «EU Prize for Women Innovators 2019».

## Medlemskap
* 2013– : Medlem av the International Advisory Committee of the International Tribo-corrosion Conference organized by International TriboCorrosion Network.
* 2012–: Medlem av the International Advisory Board of International Tribology Symposium of the International Federation for the Promotion of Mechanism and Machine Science.
* 2009– : Medlem av the Nordic Advisory Board of the Nordic Tribology Symposium (NordTrib).

## Referanser


## Kilder
* 
* 
* 
* Espallargas' profilside på NTNU.no

## Eksterne lenker
Litauen under Vinter-OL 2018

**[[Litauen]]** deltok under Vinter-OL 2018 i Pyeongchang i Sør-Korea i perioden 9. – 25. februar 2018.

## Referanser
Olympiske utøvere fra Russland under Vinter-OL 2018

**[[Russland]]** skulle opprinnelig delta i Vinter-OL 2018 i Pyeongchang i Sør-Korea i perioden 9.–25. februar 2018, men ble i desember 2017 utestengt fra lekene av Den internasjonale olympiske komité (IOC) etter påstander om et statsstøttet dopingprogram. Det ble imidlertid gitt tillatelse til at enkeltutøvere som kunne bevise sin uskyld fikk delta under nøytralt flagg og med landskoden **OAR** (Olympic Athlete from Russia).

## Medaljer

## Medaljevinnerne

|style="text-align:left; width:78%; vertical-align:top;"|

## Curling

### Kvinner

;Gruppespill

;Kamp 1
*Onsdag 14. februar (14:05 [[Koreansk standardtid|lokal tid]], 06:05 [[Sentraleuropeisk tid|norsk tid]])*

;Kamp 2
*Torsdag 15. februar (09:05 [[Koreansk standardtid|lokal tid]], 01:05 [[Sentraleuropeisk tid|norsk tid]])*

;Kamp 4
*Fredag 16. februar (14:05 [[Koreansk standardtid|lokal tid]], 06:05 [[Sentraleuropeisk tid|norsk tid]])*

;Kamp 5
*Lørdag 17. februar (09:05 [[Koreansk standardtid|lokal tid]], 01:05 [[Sentraleuropeisk tid|norsk tid]])*

;Kamp 6
*Lørdag 17. februar (20:05 [[Koreansk standardtid|lokal tid]], 12:05 [[Sentraleuropeisk tid|norsk tid]])*

;Kamp 8
*Mandag 19. februar (09:05 [[Koreansk standardtid|lokal tid]], 01:05 [[Sentraleuropeisk tid|norsk tid]])*

;Kamp 9
*Mandag 19. februar (20:05 [[Koreansk standardtid|lokal tid]], 12:05 [[Sentraleuropeisk tid|norsk tid]])*

;Kamp 11
*Onsdag 21. februar (09:05 [[Koreansk standardtid|lokal tid]], 01:05 [[Sentraleuropeisk tid|norsk tid]])*

;Kamp 12
*Onsdag 21. februar (20:05 [[Koreansk standardtid|lokal tid]], 12:05 [[Sentraleuropeisk tid|norsk tid]])*

### Mixed doubles
;Innledende runder

;Kamp 1
*Torsdag 8. februar (09:05 [[Koreansk standardtid|lokal tid]], 01:05 [[Sentraleuropeisk tid|norsk tid]])*

;Kamp 2
*Torsdag 8. februar (20:05 [[Koreansk standardtid|lokal tid]], 12:05 [[Sentraleuropeisk tid|norsk tid]])*

;Kamp 3
*Fredag 9. februar (08:35 [[Koreansk standardtid|lokal tid]], 00:35 [[Sentraleuropeisk tid|norsk tid]])*

;Kamp 4
*Fredag 9. februar (13:35 [[Koreansk standardtid|lokal tid]], 05:35 [[Sentraleuropeisk tid|norsk tid]])*

;Kamp 5
*Lørdag 10. februar (09:05 [[Koreansk standardtid|lokal tid]], 01:05 [[Sentraleuropeisk tid|norsk tid]])*

;Kamp 6
*Lørdag 10. februar (20:05 [[Koreansk standardtid|lokal tid]], 12:05 [[Sentraleuropeisk tid|norsk tid]])*

;Kamp 7
*Søndag 11. februar (09:05 [[Koreansk standardtid|lokal tid]], 01:05 [[Sentraleuropeisk tid|norsk tid]])*

;Sluttspill

;Semifinale
*Mandag 12. februar (20:05 [[Koreansk standardtid|lokal tid]], 12:05 [[Sentraleuropeisk tid|norsk tid]])*

;Bronsefinale
*Tirsdag 13. februar (09:05 [[Koreansk standardtid|lokal tid]], 01:05 [[Sentraleuropeisk tid|norsk tid]])*

## Ishockey

### Menn
;Gruppespill

----

----

### Kvinner
;Gruppespill

----

----

|}
## Referanser


## Eksterne lenker
* Olympiske utøvere fra Russlands OL-statistikk på Olympedia.org
*
In dieser Stadt

«**In dieser Stadt**» (lit. «I denne byen») er en sang skrevet av Charly Niessen, først fremført av Hildegard Knef og utgitt som single på Decca i oktober 1965. Orkesteret var Gert Wilden og hans orkester. Også for B-siden, «Wintersonne». Låta har senere vært med flere konsertalbum og samlealbum av Knef.

Det ble også spilt inn en engelsk versjon, oversatt av Marcel Stellman, som fikk navnet «In This Old Town». Denne versjonen kom først ut på albumet *Love for Sale*, som kom ut i juni 1969.

Teksten handler om å vokse opp i en by, som man etterhvert vokser fra.

## The Cuts versjon

Det norske nyveivbandet The Cut spilte inn en synthdrevet versjon av låta forsommeren 1981. Den ble utgitt på Sensible Sound i september samme år. Sangen «Ships», skrevet av bandets vokalist Volker Zibell, var B-side. Året etter ble singelen gitt ut i Finland, distribuert av Polarvox Oy, og i Tyskland av Ultraphone. Den tyske singlen hadde en annen Zibell-skrevet låt som B-side, «The Crowd», som tidligere var utgitt på bandets debutalbum *[[Shadow Talks]]*.

«In dieser Stadt» ble senere tatt med som bonusspor på *Shadow Talks* da det skulle distribueres utenfor Norge i 1982, og Sonets gjenutgivelse på CD i 1989.

## Referanser




## Eksterne lenker
*Den tyske teksten
*Den engelske teksten
X Games Norway 2017 – Ski Slopestyle menn

**Ski Slopestyle for menn under [[X Games Norway 2017]]** ble avholdt i Hafjell, med kvalifisering onsdag 8. mars og finale torsdag 9. mars.

Norske Øystein Bråten tok sitt andre X Games-gull, seks uker etter at han vant sitt første gull i X Games Aspen, foran amerikanske Nick Goepper og britiske James Woods.

## Resultater
### Kvalifisering
Hver utøver hadde 2 runs hvor beste run telte. De 8 beste gikk til finale.

### Finale

## Referanser


## Eksterne lenker
*
Raw Air 2017

**Raw Air 2017** var den første utgaven av den norske hoppuka Raw Air og ble arrangert med daglige renn fra 10. til 19. mars 2017. Hoppuka var en del av verdenscupen i skihopping 2016/17 og ble avholdt i fire norske hoppbakker: Holmenkollbakken i Oslo, Lysgårdsbakkene på Lillehammer, Granåsen i Trondheim og Vikersundbakken i Vikersund.

Raw Air hadde en total premiepott på  euro &ndash;  til vinneren,  til andreplass og  til tredjeplass.

## Arrangørsteder

## Resultater
### Individuelt

### Lag

### Sammenlagt

## Referanser


## Eksterne lenker
*
Andorra under Vinter-OL 2018

**[[Andorra]]** deltok med fem utøvere under Vinter-OL 2018 i Pyeongchang i Sør-Korea i perioden 9. – 25. februar 2018.

## Deltakere

## Alpine grener

Andorra qualified three alpine skiers.

## Langrenn

Andorra kvalifiserte én mannlig og en kvinnelig utøver, men valgte å kun sende den mannlige utøveren.

;Distanse

## Snøbrett

Andorra kvalifiserte én mannlig utøver i snowboardcross.

;Snowboardcross

## Referanser


## Eksterne lenker
* Pyeongchang2018.com - NOC Entries - Andorra
Argentina under Vinter-OL 2018

**[[Argentina]]** deltok under Vinter-OL 2018 i Pyeongchang i Sør-Korea i perioden 9. – 25. februar 2018.

## Aking

## Alpine grener

## Langrenn

## Snøbrett

;Freestyle

;Snowboard cross

## Referanser
Belgia under Vinter-OL 2018

**[[Belgia]]** deltok under Vinter-OL 2018 i Pyeongchang i Sør-Korea i perioden 9. – 25. februar 2018.

## Medaljer

## Medaljevinnerne

|style="text-align:left; width:78%; vertical-align:top;"|

|style="text-align:left; width:22%; vertical-align:top;"| 

## Alpine grener

## Bobsleigh

## Hurtigløp på skøyter

;Kvinner

;Menn

## Kortbaneløp på skøyter

## Kunstløp

## Langren n

## Skeleton

## Skiskyting

## Snøbrett

## Referanser


## Eksterne lenker
*
Kypros under Vinter-OL 2018

**[[Kypros]]** deltok under Vinter-OL 2018 i Pyeongchang i Sør-Korea i perioden 9. – 25. februar 2018.

Landet deltok med én mannlig utøver i alpint.

## Alpine grener

## Referanser
Kroatia under Vinter-OL 2018

**[[Kroatia]]** deltok under Vinter-OL 2018 i Pyeongchang i Sør-Korea i perioden 9. – 25. februar 2018.

## Referanser
Storløypet

**Storløypet** er et fjell på grensa mellom Rauma og Fjord kommuner i Møre og Romsdal. Det har en høyde på  meter over havet.

## Se også
* Liste over Norges høyeste fjell

## Referanser
Viola Florence Barnes

**Viola Florence Barnes** (født 28. august 1885 i Albion i Nebraska i USA, død 1. juli 1979) var en amerikansk historiker og forfatterinne, en av de fremste kvinnelige historikere i USA under første halvdel av 1900-tallet.

Viola Florence Barnes studerte ved University of Nebraska og ved Yale University. Hun underviste ved Smith College (1933) og Mount Holyoke College (1933–1952). I 1940 ble hun æret av Women's Centennial Congress som en av hundre fremgangsrike kvinner som hadde utmerket seg innen områder som tisligere hadde vært lukket for kvinner.

Hennes tyngdepunkt var New Englands og de maritime provinsers historie. Hens  best kjente verk er *The Dominion of New England* (1923).

## Referanser


## Litteratur
* John G. Reid: *Viola Florence Barnes, 1885-1979: a historian's biography*, University of Toronto Press, 2005
* "Viola Florence Barnes." Contemporary Authors Online. Detroit: Gale, 2001. Gale Biography In Context. Web. 13 Feb. 2011.
Marvel Rea

**Marvel Luciel Rea** (født 9. november 1901 i Ainsworth i Brown County i Nebraska i USA; død 17. juni 1937 i Los Angeles i California) var en amerikansk filmskuespiller.

## Liv og virke
### Bakgrunn
Marvel Rea var datter av John Thomas Rea og hans hustru Nellie Thurman Rea. Hennes storebror, Thomas Rea (1898–1957), var på 1920-tallet kameramann for spillefilmer. I 1910, da Marvel Rea var ni år gammel, flyttet familien fra Nebraska til Los Angeles.

### Karrière og privatliv
Hun hadde lenge ønsket seg å bli skuespiller. I 1917 fikk hun kontrakt med Keystone Studios, og samme år gav de henne en birolle i kortfilmen *Dangers of a Bride* ved Gloria Swansons side. Rea fikk så en rekke filmtilbud, men det ble for det meste med biroller. Først i 1918 fikk hun med *Her Screen Idol* sammen med Ford Sterling en større rolle foran kamera. Hennes eneste hovedrolle hadde hun i 1919 i *Why Beaches Are Popular* som ble regissert av F. Richard Jones. Frem til 1921 var Rea med i 27 kortfilmer. Formodentlig var det hennes overgang til 20th Century Fox som førte til at hennes karrière kom til en brå avslutning.

Rea giftet seg da hun var 17 år gammel, i oktober 1918, med Henry Page Wells, men skilte seg fra ham allerede i november 1918. Rea beskyldte sin ektemann for å ha brukt mesteparten av sine inntekter på 800 dollar på rusgift. Skilsmissen ble rettskraftig i august 1922.

I august 1936 kunngjorde hun sin forlovelse med Edwin J. Wilkinson, og de giftet seg tidlig på høsten samme år.

### Overfall og død
Hennes liv tok en dramatisk vending den 2. september 1936. Dette var på en tid da det ikke var særlig vanlig at skuespillere hadde livvakter. Hun var underveis på gaten i Los Angeles da en bil med tre unge menn stanset ved siden av henne. De tilbød å kjøre henne hjem, men hun avslo. Så skjedde alt raskt: De tre overmannet henne, rev henne inn i kjøretøyet og kjørte henne til en ravine i South Los Angeles. Der voldtok de henne og skar henne opp med glassbrott. Da hun mistet bevisstheten forlot de henne.

Fire timer etter kom hun til bevissthet, og anmeldte overfallet kort tid etter på Los Angeles Police Department. De tre mennene ble raskt funnet, og ble i januar 1937 dømt til fengselsstraffer på mellom ett år og femti år.

Marvel Rea kom seg aldri psykisk. I juni 1937, ni måneder etter overfallet, begikk hun selvmord ved å drikke insektsgift.

Overfallsmennene apellerte sine straffer, og de ble løslatt i 1939.

## Referanser


## Eksterne lenker
*
Moeritherium

***Moeritherium*** er en utdødd slekt av primitive og relativt små snabeldyr, og derved fjerne slektninger av dagens elefanter. Det var flere arter som levde i Nord-Afrika i eocen. Fossilene er funnet i geologiske formasjoner som representerer en innsjø som lå der Faiyum ligger i dag; innsjøen kalles Moeris-sjøen, som gruppens vitenskapelige navn henviser til. I eldre verker skrives navnet ***Mœritherium*** med en *[[œ|oe]]*-ligatur.

## Bygning og levevis

*Moeritherium-*artene var gris- eller flodhest-lignende dyr. Hodet var langt og lavt, og liknet muligens på hodet til en tapir. Beina var korte slik de ofte er hos pattedyr som lever store deler av livet i vann, og kroppen minnet både i størrelse og bygning mest om en dvergflodhest. Den minste arten var *M. lyonsi*, som ikke var mer enn  over skuldrene og med en estimert vekt på litt over 200 kilo. Formen på tennene tyder på at de spiste bløt vannvegetasjon.

Formen på skallen tyder på at *Moeritherium* ikke hadde en lang snabel, men kan ha hatt en bred og fleksibel overleppe som en tapir. Den andre fortannen på hver side i overmunnen dannet små støttenner, selv om disse så mer ut som tennene til en flodhest enn støttennene til en moderne elefant.

## Oppdagelse og arter

De fleste artene i slekten ble beskrevet rundt begynnelsen av 1900-tallet av den amerikanske paleontologen Charles William Andrews, basert på materiale fra en større amerikansk ekspedisjon til Al Fayyum i Egypt.

Andrews beskrevet *Moeritherium lyonsi* i 1901, basert på fra fossiler fra Qasr el Sagha-formasjonen. Arten *Moeritherium gracile* ble beskrevet fra fossile rester fra en mindre prøve som ble funnet i det samme området i 1902, i en geologisk formasjon som representerer en brakkvannslagune der Moeris-sjøen rant ut i Tethyshavet. I 1904 ble det første *M. trigodon*-fossilet oppdaget av Charles Andrews i forekomster ved en oase i Al Fayyum. Det er også funnet i andre områder rundt Nord-og Vest-Afrika.

Andrews' arbeider har siden blitt revidert av andre. I 1911 delte Maks Schlosser fra München *Moeritherium lyonsi* inn i to arter: *M. lyonsi*, en stor form fra Qasr-el-Sagha-formasjonen; og en ny stor art *M. andrewsi* fra en brakkvannsavsetning. I 2006 ble en ny art, *M. chehbeurameuri*, beskrevet på grunnlag av fossiler som har blitt funnet i de tidlige sen-eocen lokalitetene i Bir el-Ater i Algerie.

## Slektskap

*Moeritherium* er ikke en direkte forfader til moderne elefanter, men representerer en tidlig sidegren på elefantenes stamtre som har fått sin egen familie *[[Moeriotheriidae]]*. Ingen av de andre slektene med snabeldyr regnes for etterkommere av *Moeriotherium*. Det var flere andre grupper av andre primitive snabeldyr i eocen, og noen, som *[[Phiomia]]* og *Palaeomastodon*, liknet mer på moderne elefanter. *Moeritherium* var en gren av ordenen som utviklet seg på en helt annen måte, med en tapir-liknende kropp og korte ben.

## Referanser


## Eksterne lenker
*
De kanadiske kystprovinser

**De kanadiske kystprovinser** (engelsk *Canadian Maritimes*, fransk *Les Maritimes*) betegner de kanadiske provinsene Nova Scotia, New Brunswick og Prince Edward Island.

På midten av 1800-tallet ble det ført samtaler om en union mellom kystprovinsene, som da var britiske kolonier. Samtalene ble i stedet avsluttet med opprettelsen av en større union, Canada, i år 1867. Prince Edward Island var imidlertid ikke del av denne uinion,og tiltrådte i den kanadiske føderasjon først den 1. juli 1873.

## Referanser


## Eksterne lenker
*
Peter George Peterson

**Peter George Peterson** (født 5. juni 1926 i Kearney i Nebraska i USA, død 20. mars 2018 i Manhattan) var en amerikansk republikansk politiker og bedriftsleder. Han tjenestegjorde som USAs handelsminister 1972–1973. Han var administrende direktør i investeringsbanken Lehman Brothers 1973–1984 (selskapet het etter 1977 Lehman Brothers, Kuhn, Loeb, Inc.) Han grunnla i år 2008 stiftelsen Peter G. Peterson Foundation.

## Liv og virke
Petersons foreldre var innvandrere fra Hellas. Faren endret sitt navn fra Georgios Petropoulos til George Peterson. Peter George Peterson ble uteksaminert i 1947 fra Northwestern University og avla i 1951 sin MBA-grad ved University of Chicago.

Peterson ettertrådte i 1972 Maurice Stans som handelsminister. Han ble etterfulgt det følgende år av Frederick B. Dent. Lehman Brothers var havnet i krise etter Robert Lehmans død i år 1969 da intet medlem av Lehman-familien var aktivt involvert i forretningsdriften. Med Peterson som administrerende direktør oppnådde Lehman Brothers rekordhøye overskudd etter at virksomheten hadde vært tapsbringende på tidspunktet for hans ansettelse. Kurven svingte senere på nytt og Lewis Glucksman overtok. Etter Lehman Brothers var Peterson med på å grunnlegge Blackstone Group.
## Referanser


## Eksterne lenker
* 
*  Miller Center ved University of Virginia
*  Peter G. Peterson Foundation
James Clifford Turpin

**James Clifford Turpin** (født 6. mai 1886, død januar 1966) var en amerikansk luftfartspioner som fløy med Wright Exhibition Team.

Turpin studerte ett år ved Purdue University i 1908. Han tok deretter flysertifikat og begynte hos Wrights i 1910, og fløy oppvisninger over hele landet. Gruppen ble oppløst i 1911. I mai 1912 leide Turpin en Wright Modell C og fløy sitt eget show. Mens han fløy på Meadows stadion i Seattle måtte Turpin svinge unna for å unngå en å treffe en kameramann, og kom til å sneie en del av tribunen, så to tilskuere døde. Etter at hans flypartner Phil Parmalee omkom i Yakima, Washington sluttet Turpin å fly. 

Han døde i januar 1966. Han ble gravlagt i Lothrop Hill Cemetery i Barnstable, Massachusetts. Turpin etterlot seg en datter.

## Referanser


## Eksterne lenker
* 
* Washingtons første flydødsulykke skjer på Meadows Race Track i Georgetown 30. mai 1912.
Smack

**Smack**, en forkortelse for **Simplified Mandatory Access Control Kernel**, er en sikkerhetsmodul i Linuxkjernen som beskytter data og prosessinteraksjon mot ondsinnet manipulasjon. Smack benytter et sett med regler for obligatorisk aksesskontroll, og har enkelhet som sin hovedmålsetning. Smack ble en del av Linuxkjernen i versjon 2.6.25, og ble benyttet i den tidligere Linuxdistribusjonen MeeGo. 

## Referanser
HBO Nordic

**HBO Nordic** var en internasjonal videostrømmetjeneste som rettet seg mot det nordiske markedet. 26. oktober 2021 ble tjenesten lagt ned og erstattet av HBO Max.

Tjenesten ble eid og driftet av det amerikanske tv-selskapet HBO og ble lansert i desember 2012 i Danmark, Finland, Norge og Sverige. HBO Nordic krevde registering og betaling for å kunne strømme innholdet til sin smarttelefon, nettbrett, datamaskin eller fjernsyn. Tjenesten tilbød originalinnhold fra HBO og innhold fra leverandører som Showtime, AMC, FX, Hulu, BBC og Starz – til sammen 4000 tv-episoder og flere hundre filmer og dokumentarer. HBO Nordic produserte også eget innhold, inkludert norske serier som *[[Beforeigners]]* og *[[Velkommen til Utmark]]*. Tjenesten var tilgjengelig som applikasjon, og via digital-tv-tilbydere som Telia og Telenor.  

## Bakgrunn
HBO hadde før 2012 forsøkt å ta seg inn på det nordiske tv-markedet, blant annet som en av budgiverne da franskeide Canal+ skulle selge sin nordiske versjon i 2008. Til slutt måtte HBO gi tapt for svenske TV4-Gruppen, som tilbød 320 millioner euro for Canal+. I stedet valgte HBO å lansere sin egen videostrømmetjeneste for Norden. 

15. august 2012 kunngjorde HBO at de hadde startet HBO Nordic i samarbeid med Parsifal International, eid av svenske Peter Ekelund. Tjenesten ble lansert i Norge høsten 2012, parallelt med en annen stor internasjonal strømmeleverandør, Netflix. De første nordiske kundene fikk tilgang i oktober 2012, mens tjenesten ble åpnet for alle i desember samme år. I Norge ville tjenesten innføre abonnement med tolv måneders bindingstid, men ble nektet av Forbrukerombudet.

I 2020 ble det klart at HBO Nordic skulle erstattes av HBOs internasjonale videostrømmetjeneste HBO Max. Overgangen skjedde 26. oktober 2021.

## Egenproduksjoner fra HBO
### Nordiske originalserier fra HBO Nordic
* *[[Beforeigners]]* (2019)
* *[[Velkommen til Utmark]]* (2021)

### Internasjonale originalserier fra HBO

## Referanser


## Eksterne lenker
*
Kontekstskifte

Et **kontekstskifte** er innenfor informatikken den prosess som lagrer og gjenoppretter tilstanden (mer presist den utførende kontekst) til en prosess eller tråd slik at utførelsen kan fortsette på samme punkt senere. Dette gjør det mulig for flere prosesser å dele en enkelt mikroprosessor og er den sentrale egenskap til et operativsystem med fleroppgavekjøring.

## Eksterne lenker
* Kontekstskifte - ved OSDev.org
Ius gentium

**Ius gentium** (latin, «folkenes rett») betegnet i romerretten den delen av retten som ordnet forholdet til utlendinger (*peregrini*). Den romerske borgerretten (*[[ius civile]]*) gjaldt bare for romerske borgere. Etterhvert som romernes handel og omgang med fremmede ble viktigere, utviklet det seg egne rettsnormer for forholdet til disse. Den embetsmannen som hadde ansvaret for rettstvister mellom romerske borgere og fremmede var «fremmedpretoren» (*[[praetor peregrinus]]*), en av pretorene.

I en annen sammenheng ble *ius gentium* brukt av de romerske juristene for å betegne den retten som var felles for alle mennesker. Det var et snevrere begrep enn *[[ius naturale]]*, den retten som var felles for alle levende vesener, men videre enn *ius civile*, borgerretten i en bestemt stat.

I moderne tid er *ius gentium* blitt brukt som et synonym for folkeretten, som bestemmer forholdet mellom stater.

## Litteratur
* Jan Fridthjof Bernt: *Juss, samfunn og rettsanvendelse*. Oslo: Gyldendal, 1999